فدائی تبریزی

فدائی تبریزی - 16 عصرده یاشامیش آذربایجان شاعیری.احتیمال کی،شاعیر تبریزده آنادان اولموشدور.آما اثرلرینده عئینی زاماندا شیروانا محبت ده عکس اولونموشدور.لاکین ادبیاتچی‌لار شاعیرین تبریزده آنادان اولماسینی مقبول ساییر.شاعیرین نه واخت آنادان اولماسی،وفاتی و وفات یئری معلوم دئییل.ادبیاتیمیزدا  "بختیارنامه‌"  اثری نین مؤلیفی کیمی مشهور اولموشدور.شاعیرین بیزه چاتان یئگانه اثری ده بودور. 

 بختیارنامه 
  "‌بختیارنامه‌"  پوئماسی فدائی تبریزی‌نین تانینمیش اثرلریندن بیری‌دیر.اثر پوئما ژانریندادیر و قاراقویونلو حؤکمداری جاهانشاه حقیقی‌یه حصر اولونموشدور. اثرین مضمونو بئله‌دیر:آزادبخت آدلی حؤکمدار اوردونون امیری‌نین قیزی گولجمالی قاچیریر و اونلا ائوله‌نیر.گولجمال حؤکمداردان اوشاق دونیایا گتیریر.لاکین دؤیوشه گئدن حؤکمدار دوشمن قاباغیندان قاچمالی اولور و اوغلو دوشمن‌لره اسیر دوشور.ایل‌لر سونرا موحاریبه‌نی اودان آزادبخت دوشمنی مغلوب ائدیر و چوخلو اسیر گؤتورور.اسیرلرین ایچینده اونون اوغلو دا وار و دوشمن اوغلانا خداداد آدلی وئرمیشدیر.آزادبخت اوغلانی و دشمن‌لری باغیشلاییر،اوغلانا بختیار آدی وئریب،سارایدا اونا وظیفه  وئریر.وزیرلرین بونا پاخیل‌لیغی توتور و بختیاری تله‌یه سالیرلار.بو زامان حؤکمدارین آروادی گولجمالین دا آدی وزیرلرین قوردوغو تله ده حاللانیر و او مجبوراً گنجه ایفتیرا آتمالی اولور.شاه بختیارین اعدامی حاقیندا فرمان وئریر.لاکین سوندا،اعداما آپاریلان زامان بختیار حاقیندا هر شئیی بیلن بیر اینسان احوالاتی حؤکمدارا دانیشیر و بختیار خیلاص اولور.شاه یئرینی بختیارا وئریر و بونونلا دا اثر بیتیر.اثرده بختیارین دیلیندن روایت‌لر ده وئریلمیشدیر کی،بو دا اثری زنگینلشدیریر.عوموم‌یلیکده "‌بختیارنامه‌"  اثری آنادیللی ادبیاتیمیزین ان دَیرلی نومونه‌لریندن بیری‌دیر.  

 قایناق 
1.Fədai Təbrizi "Bəxtiyarnamə".Bakı,"Şərq-Qərb",2005
بؤلمه:شاعیرلر